CELEX: 31981R1570
Language: el
Date: 1981-06-11
Title: Κανονισμός (ΕΟΚ) αριθ. 1570/81 τού Συμβουλίου τής 11ης Ιουνίου 1981 περί επιβολής οριστικού δασμού αντιντάμπινγκ στό μονομερές στυρένιο καταγωγής Ηνωμένων Πολιτειών Αμερικής

Avis juridique important

|

31981R1570

Κανονισμός (ΕΟΚ) αριθ. 1570/81 τού Συμβουλίου τής 11ης Ιουνίου 1981 περί επιβολής οριστικού δασμού αντιντάμπινγκ στό μονομερές στυρένιο καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 154 της 13/06/1981 σ. 0010 - 0012 Ισπανική ειδική έκδοση: Κεφάλαιο 11 τόμος 28 σ. 0057  Πορτογαλική ειδική έκδοση : Κεφάλαιο 11 τόμος 28 σ. 0060 

***** ΚΑΝΟΝΙΣΜΟΣ (ΕΟΚ) αριθ. 1570/81 ΤΟΥ ΣΥΜΒΟΥΛΙΟΥ  της 11ης Ιουνίου 1981  περί επιβολής οριστικού δασμού αντιντάμπινγκ στο μονομερές στυρένιο καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο «ντάμπινγκ» η επιδοτήσεων εκ χωρών μη μελών της Ευρωπαϊκής Οικονομικής Κοινότητος (1), και ιδίως το άρθρο 12,  την πρόταση που υπέβαλε η Επιτροπή μετά από διαβούλευση με τη Συμβουλευτική Επιτροπή που συστάθηκε βάσει του άρθρου 6 του κανονισμού (ΕΟΚ) αριθ. 3017/79,  Εκτιμώντας:  ότι, με τον κανονισμό (ΕΟΚ) αριθ. 384/81 (2), η Επιτροπή επέβαλε προσωρινό δασμό αντιντάμπινγκ 4 % για τις εισαγωγές μονομερούς στυρενίου καταγωγής Ηνωμένων Πολιτειών Αμερικής, εξαιρέσει του στυρενίου το οποίο εξάγεται από τις εταιρείες:  - Borg Warner Cheminals,  - Cosden Oil and Chemical Company,  - Cosden International Sales Company,  - Monsanto International Sales Company·  ότι, για τον κανονισμό (ΕΟΚ) αριθ. 1321/81 (3), η Επιτροπή αύξησε, εν συνεχεία, το ποσό του προσωρινού δασμού αντιντάμπινγκ σε 14,8 %, το οποίο αντιστοιχεί στο σταθμισμένο μέσο περιθώριο ντάμπινγκ το οποίο καθιερώθηκε προσωρινά για το τρίτο τρίμηνο του 1980·  ότι η Επιτροπή κατά την έκδοση του κανονισμού (ΕΟΚ) αριθ. 384/81, ζήτησε και έλαβε πρόσφατες πληροφορίες από τις αμερικανικές εταιρείες, των οποίων οι εξαγωγές είχαν εξαιρεθεί από την εφαρμογή του προσωρινού δασμού· ότι από τις πληροφορίες αυτές προκύπτει ότι η κατάσταση της Borg Warner παραμένει η ίδια και ότι οι εξαγωγές των Cosden και Monsanto προς την Κοινότητα εξακολουθούν να γίνονται σε τιμές όχι κατώτερες της κανονικής αξίας·  ότι η Επιτροπή δεν έχει λάβει άλλες συμπληρωματικές πληροφίες πληροφορίες σχετικά με την άσκηση ντάμπινγκ, ώστε να αναγκαστεί να αναθεωρήσει τα σταθμισμένα μέσα περιθώρια ντάμπινγκ που καθιέρωσε· ότι, ως εκ τούτου, τα περιθώρια αυτά θεωρήθηκαν ως οριστικά·  ότι, όσον αφορά τη ζημία που προκλήθηκε στην κοινοτική βιομηχανία από τις εισαγωγές που αποτέλεσαν αντικείμενο ντάμπινγκ, η Επιτροπή προσπάθησε να ενημερώσει και να αναθεωρήσει εξ ολοκλήρου τα σχετικά στοιχεία για το 1980·  ότι οι εισαγωγές μονομερούς στυρενίου από τις Ηνωμένες Πολιτείες Αμερικής ανήλθαν σε 85 600 τόνους κατά το 1979, 27 400 τόνους κατά το πρώτο τρίμηνο του 1980, 24 400 τόνους κατά το δεύτερο τρίμηνο και 18 300 τόνους κατά το τρίτο τρίμηνο· δηλαδή για τους εννέα πρώτους μήνες του 1980 μία αύξηση σε ετήσια βάση του 9,2 % σε σχέση με το 1979·  ότι είναι δύσκολο να εκτιμηθεί με ακρίβεια το τμήμα της μη δεσμευμένης κοινοτικής αγοράς στυρενίου το οποίο αντιπροσωπεύουν οι εισαγωγές αυτές, εφόσον δεν υπάρχουν επίσημες στατιστικές για το μέγεθος της αγοράς αυτής· ότι βάσει των καλυτέρων εκτιμήσεων, για τη μη δεσμευμένη αγορά, του Ευρωπαϊκού Συμβουλίου των Ομοσπονδιών Βιομηχανιών Χημικών Προϊόντων (CEFIC), το τμήμα των αμερικανικών εξαγωγών ήταν 17 % κατά το 1979, 17 % κατά το πρώτο τρίμηνο του 1980, 17 % κατά το δεύτερο τρίμηνο και 19 % κατά το τρίτο τρίμηνο· ότι βάσει των εκτιμήσεων της Επιτροπής για τη φαινομενική κατανάλωση, το τμήμα της μη δεσμευμένης αγοράς το οποίο κατείχαν οι αμερικανικές εξαγωγές μπορεί να ανήλθε σε 23 % κατά το τρίτο τρίμηνο· ότι είναι πάντως σαφές ότι οι αμερικανικές εξαγωγές αντιπροσωπεύουν, από ορισμένο χρονικό διάστημα, σημαντικό τμήμα της μη δεσμευμένης κοινοτικής αγοράς και ότι το τμήμα αυτό αυξήθηκε κατά το τρίτο τρίμηνο του 1980·  ότι η μέση τιμή cif του εισαγομένου αμερικανικού στυρενίου ήταν 853 δολλάρια ανά τόνο κατά το πρώτο τρίμηνο του 1980, 849 δολλάρια ανά τόνο κατά το δεύτερο τρίμηνο και 736 δολλάρια ανά τόνο κατά το τρίτο τρίμηνο· ότι οι τιμές αυτές ήταν κατά 10 % περίπου χαμηλότερες από τη μέση ενιαία τιμή πωλήσεως των καταγγελόντων παραγωγών της Κοινότητος κατά το πρώτο τρίμηνο· ότι εν συνεχεία, οι παραγωγοί της Κοινότητος μείωσαν προοδευτικά τις τιμές τους και κατά το τρίτο τρίμηνο οι τιμές αυτές είχαν κατέλθει στο ίδιο περίπου επίπεδο με τη μέση τιμή cif του εισαγομένου αμερικανικού στυρενίου·  ότι το επίπεδο της παραγωγής των καταγγελόντων παραγωγών της Κοινότητος κατήλθε κατά 12 % μεταξύ του  πρώτου και του δεύτερου τριμήνου του 1980 και κατά 24 % μεταξύ του δευτέρου και τρίτου τριμήνου, γεγονός το οποίο οδήγησε στην πτώση του επιπέδου χρησιμοποιήσεως του παραγωγικού δυναμικού από 80 % σε 53 %·  ότι η μέση τιμή πωλήσεως κατά μονάδα των καταγγελόντων παραγωγών μειώθηκε από 943 δολλάρια ανά τόνο για το πρώτο τρίμηνο του 1980 σε 875 δολλάρια ανά τόνο για το δεύτερο τρίμηνο και 725 δολλάρια ανά τόνο για το τρίτο τρίμηνο· ότι το τελευταίο αυτό επίπεδο ήταν σημαντικά χαμηλότερο του επιπέδου που απαιτείται για να καλυφθεί το κόστος παραγωγής, και ως εκ τούτου οδήγησε σε σημαντικές, σε ορισμένες περιπτώσεις, ζημίες των παραγωγών·  ότι όσον αφορά τη ζημία που προκλήθηκε από άλλους παράγοντες, οι οποίοι, μεμονωμένα ή σε συνδυασμό επηρεάζουν την κοινοτική παραγωγή, η Επιτροπή δεν έχει λάβει, από της εκδόσεως του κανονισμού (ΕΟΚ) αριθ. 384/81, πληροφορίες που θα την οδηγούσαν στην αναθεώρηση των συμπερασμάτων της σχετικά με το θέμα αυτό στον εν λόγω κανονισμό· ότι ως εκ τούτου η Επιτροπή κατέληξε οριστικά στο συμπέρασμα ότι οι εισαγωγές που αποτέλεσαν αντικείμενο ντάμπινγκ έχουν προκαλέσει σημαντική ζημία στο σχετικό κοινοτικό κλάδο παραγωγής·  ότι σύμφωνα με τις συνθήκες αυτές, η προστασία των κοινοτικών συμφερόντων απαιτεί την επιβολή οριστικού δασμού αντιντάμπινγκ επί του μονομερούς στυρενίου καταγωγής Ηνωμένων Πολιτειών Αμερικής, ο οποίος, λαμβανομένης υπόψη της εκτάσεως της ζημίας που προκλήθηκε, πρέπει να ισούται με το σταθμισμένο μέσο περιθώριο ντάμπινγκ που καθιερώθηκε για το τρίτο τρίμηνο του 1980, καθώς και την οριστική είσπραξη του συνόλου των ποσών που αποτέλεσαν αντικείμενο εγγυήσεως υπό μορφή προσωρινών δασμών αντιντάμπινγκ·  ότι, για τους προαναφερθέντες λόγους, πρέπει να εξαιρεθούν από την επιβολή του οριστικού αυτού δασμού οι εξαγωγές στυρενίου προς την Κοινότητα από τις ακόλουθες εταιρείες:  - Borg Warner Chemicals,  - Cosden Oil and Chemical Company,  - Cosden International Sales Company,  - Monsanto International Sales Company·  ότι η Gulf Oil Chemicals Company ζήτησε να εξαιρεθεί ομοίως από την επιβολή δασμού αντιντάμπινγκ, αναφέροντας ότι είναι έτοιμη να συνεργασθεί χωρίς επιφύλαξη με την Επιτροπή στην έρευνά της, ότι δεν είναι υπεύθυνη για καμία εξαγωγή προς την Κοινότητα, που αποτέλεσε αντικείμενο ντάμπινγκ, και ότι, λόγω της θέσεώς της, ως ενός από τους κύριους παραγωγούς στυρενίου στην Κοινότητα με μη δεσμευμένη κατανάλωση, δεν είναι δυνατόν να θελήσει να παρεμποδίσει στο μέλλον τη μη δεσμευμένη αγορά της Κοινότητος με εξαγωγές στυρενίου που αποτελούν αντικείμενο ντάμπινγκ· ότι, επειδή τα ανωτέρω επιχειρήματα αρκούν για να αιτιολογήσουν μια τέτοια εξαίρεση, οι εξαγωγές της Gulf Oils Chemicals Company προς την Κοινότητα πρέπει να εξαιρεθούν από την επιβολή οριστικού δασμού αντιντάμπινγκ·  ότι επειδή η Dow Chemical Company υπέβαλε αίτηση εξαιρέσεως για ανάλογους λόγους, οι εξαγωγές της προς την Κοινότητα πρέπει ομοίως να εξαιρεθούν από την επιβολή οριστικού δασμού αντιντάμπινγκ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Επιβάλλεται οριστικός δασμός αντιντάμπινγκ στο μονομερές στυρένιο που υπάγεται στη διάκριση 29.01 Δ II του Κοινού Δασμολογίου και αντιστοιχεί στον κωδικό ΝΙΜΕΧΕ 29.01-71, καταγωγής Ηνωμένων Πολιτειών Αμερικής.  2. Ο δασμός αυτός δεν εφαρμόζεται στο μονομερές στυρένιο που εξάγεται  Π Borg Warner Chemicals,  Π Cosden Oil and Chemical Company,  Π Cosden International Sales Company,  Π Dow Chemical Company,  Π Gulf Oil Chemicals Company,  Π Monsanto International Sales Company.  3. Ο δασμός αυτός είναι ίσος προς 14,8 % της τιμής ελεύθερο στα κοινοτικά σύνορα.  4. Οι ισχύουσες διατάξεις που αναφέρονται στους δασμούς ισχύουν και για την εφαρμογή του δασμού αυτού.  Άρθρο 2  Τα ποσά που απετέλεσαν αντικείμενο εγγυήσεως υπό τη μορφή προσωρινών δασμών, σύμφωνα με τον κανονισμό (ΕΟΚ) αριθ. 384/81, θα εισπραχθούν οριστικά.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 11 Ιουνίου 1981.  Για το Συμβούλιο  Ο Πρόεδρος  L. GINJAAR  (1) ΕΕ αριθ. L 339, της 31. 12. 1979, σ. 1.  (2) ΕΕ αριθ. L 42 της 14. 2. 1981, σ. 14.  (3) ΕΕ αριθ. L 132 της 19. 5. 1981, σ. 17.